cyanic-selkie/wikianc huggingface dataset:
Կառլոս IV կայսր
13-րդ դարի երկրորդ կեսից Սրբազան հռոմեական կայսրությունն սկսեց տրոհվել։ Նրա կազմի մեջ մտնում էին պետություններ, որոնք փաստացի անկախ էին։ Դրանք էին Չեխական թագավորությունը, ինչպես նաև Տոսկանան և Հյուսիսային Իտալիան, իսկ Սիցիլիան դուրս էր եկել նրա կազմից։ 1291 թ. առաջացավ ևս մեկ անկախ պետություն՝ Շվեյցարական միությունը։ Գերմանիայում քաղաքական մասնատվածության հետ միասին թուլացել էր թագավորական իշխանությունը, որն օժտված էր լայն իրավունքներով։ Գերմանական կայսրերն այդպես էլ չկարողացան հասնել այն բանին, որ երկրում հաստատվի թագավորական իշխանության ժառանգականության սկզբունքը։ Եթե թագավորական իշխանությունն անցնում էր հորից որդուն, ապա դրա համար անհրաժեշտ էր տարածքային իշխանների համաձայնությունը, որը ստանալու համար ամեն անգամ նրանց զիջումներ էին անում։ Կազմավորվող տարածքային իշխանությունները փոխարինում էին նախկին ցեղային դքսություններին։ Գերմանիայում առաջացան մոտ հարյուր տարածքային իշխանություններ, որոնցից ութսունը հոգևոր իշխանություններ էին։ Ավատատիրական աստիճանակարգությունում տարածքային իշխանները զբաղեցրին ցեղային դուքսերի տեղը և թագավորի անմիջական վասալներն էին։ Նրանց սկսեցին անվանել կայսերական իշխաններ։ Նրանք ձեռք բերեցին դրամ հատելու, հարկեր հավաքելու, քաղաքներ հիմնելու իրավասություն։ Գերմանիայի քաղաքական մասնատվածությունը իրավաբանորեն ամրապնդվեց Կառլոս IV կայսեր (1346–1378) հրատարակած Ոսկե բուլլայով¦ (1356 թ.)։ Դրանով հաստատվեց գերմանական թագավորների ընտրության կարգը։ Թագավորին պետք է ընտրեր յոթ իշխաններից բաղկացած կոլեգիան։ Դրանցից երեքը հոգևոր իշխաններ էին, իսկ չորսը՝ աշխարհիկ։ Բուլլան օրինականացրեց իշխանների անկախությունն իրենց տարածքներում։ Քաղաքներին արգելվում էր միություններ կազմել։ Բուլլան՝ որպես կայսրության քաղաքական կյանքը կարգավորող փաստաթուղթ, ուժի մեջ մնաց մինչև 1806 թվական, երբ կայսրությունը դադարեց գոյություն ունենալուց։ Գերմանիայի քաղաքական մասնատվածությունն իր ազդեցությունը թողեց դասային ներկայացուցչական մարմնի՝ ռայխստագի ձևավորման և գործունեության վրա։ Ռայխստագը կայսեր կողմից հրավիրվող ժողով էր, սակայն օրենքներ ընդունելու իրավունք չուներ, այն խորհրդակցական իրավունքներով օժտված մարմին էր։
Ծանոթագրություններ
Կատեգորիա:Սրբազան Հռոմեական կայսրության կայսրեր Կատեգորիա:Չեխիայի թագավորներ Կատեգորիա:Գերմանիայի թագավորներ Կատեգորիա:Կաթոլիկ միապետներ
Յանիս Պորուկ
Յանիս Եկաբի Պորուկ (Պորուկս, Jānis Poruks, ), լատվիացի բանաստեղծ, արձակագիր, լրագրող։
Կենսագրություն
Յանիս Պորուկը ծնվել է 1871 թվականի հոկտեմբերի 1-ին (հոկտեմբերի 13) գյուղացու ընտանիքում։ Ավարտել է Դրեզդենի կոնսերվատորիան ու Ռիգայի տեխնիկական համալսարանը (1892)։ 1888 թվականին հրատարակել է իր առաջին պատմվածքը՝ «Purvaiņos»։
Տարվել է Ֆրիդրիխ Նիցշեի փիլիսոփայությամբ և գրել է «Ապագայի կրոնը» աշխատությունը։
Լատվիա վերադառնալուց հետո Ռիգայի պոլիտեխնիկական ինստիտուտում ուսումնասիրել է քիմիա (1897—1899) ու կոմերցիա (1901—1905)։ Ամուսնացել է 1902 թվականին։
Գրական գործունեությամբ զբաղվել է 1895‒1905 թվականներին։ Նրա ստեղծագործությունների թեմատիկան կապված է քնարերգության հետ։ Յանիս Պորուկի շատ բանաստեղծություններ դարձել են լատվիական ռոմանտիկական քնարերգության դասական նմուշներ։ Լատվիացի հայտնի կոմպոզիտորներ Ալֆրեդ Կալնինշը, Էմիլս Դարզինիշը, Էմիլիս Մելնհայլիսը երաժշտություն են գրել Պորուկի բանաստեղծությունների համար ։
Յանիս Պորուկն ունեցել է հոգեկան խանգարումներ և 1905 թվականից բուժվել է Ռիգայում ու Տարտուում, այդ թվում հայտնի հոգեբույժ Վլադիմիր Չիժի մոտ։ Մահացել է Յուրևի՝ հոգեկան հիվանդների համար նախատեսված բուժարանում։ 1924 թվականին նրա աճյունը վերաթաղվել է Ռիգայի Անտառային գերեզմանատանը։ Բանաստեղծի շիրմաքարը պատրաստել է Թեոդոր Զալկալնսը (1930)։
Պարոնիկ Մաթևոսյան
Պարոնիկ Մաթևոսյան (Baronig Matevosian, ), հայ բժիշկ, վիրաբույժ։ Կ. Պոլսի հայկական բժշկական ընկերության հիմնադիր-նախագահ (1912):
Կենսագրություն
Պարոնիկ Մաթևոսյանը ծնվել է 1836 թվականին Խարբերդի նահանգի Ակն քաղաքում։ 1863 թվականին ավարտել է Կոլումբիայի բժշկական համալսարանը ։
Մշակել է ծաղկի և դեղին տենդի համաճարակների դեմ պայքարի միջոցառումներ։ 1865 թվականին կատարելագործվել է Լոնդոնում, Փարիզում, այնուհետև վերադարձել է Կ. Պոլիս և աշխատել հայկական Ս. Փրկիչ ազգային հիվանդանոցում։ Կ. Պոլսի բոլոր հիվանդանոցներում առաջինն է ներդրել Դ. Լիստերի հականեխման սկզբունքները։ 1873 թվականին եղել է Կ. Պոլսի Կայսերական բժշկական ընկերության պատվավոր անդամ, ապա՝ ատենապետ։ Աշխատել է ամերիկյան դեսպանատանը ։ Մահացել է 1926 թվականին Կ. Պոլսում։
Երկեր
Գրել է «Տեղեկագիր Ս. Փրկիչ ազգային հիվանդանոցին» գրքույկը։
Արտաքին հղումներ
Կատեգորիա:Հայ բժիշկներ Կատեգորիա:Հայ վիրաբույժներ Կատեգորիա:Կոլումբիայի համալսարանի շրջանավարտներ
Էլեկտրաէներգիայի հաշվիչ
Հաշվիչ էլեկտրաէներգիայի, Էլեկտրաչափիչ սարք, որը հաշվառում Է փոփոխական կամ հաստատուն հոսանքի էլեկտրաէներգիայի ծախսը երկարատև ժամանակահատվածում։ Փոփոխական հոսանքի ակտիվ և ռեակտիվ էլեկտրաէներգիայի հաշվառման համար օգտագործվում են ինդուկցիոն միա- և եռաֆազ հաշվիչներ, իսկ հաստատուն հոսանքի էլեկտրաէներգիայի ծախսի հաշվառման համար՝ էլեկտրադինամիկական հաշվիչներ քաղաքային էլեկտրիֆիկացված տրանսպորտում և էլեկտրիֆիկացված երկաթուղիներում։Հաշվիչի շարժական մասի պտույտների թվին համեմատական էլեկտրաէներգիայի քանակը որոշվում է հաշվիչ սարքավորմամբ։ Միաֆազ ինդուկցիոն հաշվիչները հիմնականում տեղադրվում են բնակարաններում, իսկ եռաֆազ հաշվիչները՝ էլեկտրակայաններում, ենթակայաններում, արդյունաբերական ձեռնարկություններում։
Կիրառում
Էլեկտրաէներգիայի հաշվարկը կատարվում է կիլովատտ-ժամերով։ Ցանցին է միացվում հետնամասի կափարիչի ներսի մասում տրված սխեմայով։ Էլեկտրահաշվիչները տեղադրվում են չոր փակ շինություններում հատուկ վահանների (կամ էլ բնակարանային բաշխիչ վահանների) վրա ցուցմունքները ստուգելու համար մատչելի տեղերում։
Սարքի աշխատանք
Էլեկտրասարքերը միացնելիս էլեկտրահաշվիչի միջով անցնում է հաշվիչ մեխանիզմը շարժման մեջ դնող հոսանքը (էլեկտրահաշվիչի պատուհանից կարելի է տեսնել ձախից աջ պտտվող սկավառակը)։ Շղթայի գերծանրաբեռնվածության կամ կարճ միացման պատճառով հաշվիչի խափանումից խուսափելու համար էլեկտրահաշվիչի և էլեկտրաէներգիա սպառողի միջև դրվում են էլեկտրական ապահովիչներ կամ ավտոմատ անջատիչներ։ Հարկ է հիշել, որ ծախսվող էներգիայի համար պետությանը տրվող վճարումները հաշվարկելու էլեկտրահաշվիչներն (ի տարբերություն առանձին սպառողների միջև ներքին հաշվարկ կատարելու էլեկտրահաշվիչների) թույլ չի տրվում ինքնագլուխ բացել և նորոգել։
Կատեգորիա:Էլեկտրաչափիչ սարքեր Կատեգորիա:Չափիչ սարքեր
Դևիդ Արքեթ
Դևիդ Արքեթ (David Arquette, ), ամերիկացի դերասան, պրոֆեսիոնալ ըմբիշ (ռեստլեր), պրոդյուսեր, ռեժիսոր և սցենարիստ։
Վաղ տարիներ
Արքեթը ծնվել է Վիրջինիա նահանգի Բենտովիլ քաղաքում։ Նա դերասան Լյուիս Արքեթի (1935-2001) և նախկին դերասանուհի, բանաստեղծուհի և թերապևտ Բրենդա Օլիվիայի «Մարդի» Նովակի (1939-1997) կրտսեր երեխան է։ Նրա եղբայրներն ու քույրերը՝ Ռոզաննան, Ռիչմոնդը, Փաթրիշան և Ալեքսիսը ևս դարձել են դերասաններ։
World Championship Wrestling (2000)
2000 թվականին՝ World Championship Wrestling-ից (WCW) հետո լույս է տեսել «Պատրաստ են մարտին» ֆիլմը, որտեղ գլխավոր դերը խաղացել է Արքեթը։ Ֆիլմի թողարկումից հետո WCW-ն նրան ներառել է իր սյուժետային գծում։ WCW-ում Արքեթի առաջնաելույթը տեղի է ունեցել ապրիլի 12-ին։ Ծրագրի սկզբում նա նստած էր հանդիսատեսի հետ, սակայն հետո դուրս է գալիս ռինգ և մասնակցում Էրիկ Բիշոֆի և նրա New Blood թիմի հետ մարտին ։ Դրանից հետո Արքեթը դաշինքի մեջ է մտել Քրիս Կանյոնի և այդ ժամանակ WCW չեմպիոն Դայմոնդ Դալաս Փեյջի հետ։ Ապրիլի 24-ին նա օգնել է Արքեթին WCW Monday Nitro հաղորդման ժամանակ մենամարտում հաղթել Բիշոֆին ։ Հաջորդ Thunder էպիզոդի ընթացքում (ապրիլի 26) Արքեթը Փեյջի հետ մասնակցել է թիմային մենամարտի Ջեֆ Ջարեթի և Էրիկ Բիշոֆի դեմ։ Ըստ մենամարտի կանոնների՝ մրցակցի թիակը գետնին կպցնողը WCW-ի ծանր քաշային կարգում աշխարհի չեմպիոն է դառնում։ Արքեթը կարողանում է դիմադրել Բիշոֆին և դառնում է WCW ծանր քաշային կարգում աշխարհի չեմպիոն ։
World Wrestling Entertainment
2002 թվականի փետրվարի 8-ին Արքեթը WWF SmackDown! թողարկման ժամանակ հայտնվել է հեռուստադիտողների բազմության մեջ «WCW աշխարհի նախկին չեմպիոն» պաստառը ձեռքին ։
2010 թվականի դեկտեմբերի 13-ին Արքեթը մասնակցել է Սլեմի 2010 պարգևատրման արարողությանը։ Նույն օրը երեկոյան նա Ալեքս Ռայլիի հետ անհավասար պայքար է մղել Ռենդի Օրտոնի դեմ, բայց նրա թիմը պարտվել է։
Մարտից հետո WWE-ի չեմպիոն Մայք Միզանինը փորձել է գրոհել Արքեթ Օրտոնի հետ, սակայն վերջում Ռենդին «powerbomb» է արել Արքեթին՝ նրան նետելով սեղանի վրա ։
2019 թվականի մայիսի 23-ին Արքեթը առաջնաելույթ է ունեցել «Լինել ընտրախավ» սերիալում։
Անձնական կյանք
1999 թվականի հունիսի 12-ին ամուսնացել է դերասանուհի Քորթնի Քոքսի հետ ։ Նրանք ծանոթացել են 1996 թվականին «Ճիչ» ֆիլմի նկարահանումների ժամանակ և շարունակել են հանդիպել 1997 թվականին «Ճիչ 2» ֆիլմի նկարահանումների ժամանակ ։ Նրանց աղջիկը՝ Կոկո Ռայլի Արքեթը, ծնվել է 2004 թվականի հունիսի 13-ին ։ 2010 թվականի հոկտեմբերին Քոքսը և Արքեթը հայտնել են իրենց բաժանման մասին ։ 2012 թվականի հունիսին Արքեթը ապահարզան է տվել, որը ավարտվել է 2013 թվականի մայիսին ։
Արքեթը Լոս Անջելեսում գտնվող Bootsy Bellows գիշերային ակումբի համասեփականատեր է։ Նա նաև Բոբ Ռոսի սերտիֆիկատավորված հրահանգիչ է։
Արտաքին հղումներ
Կատեգորիա:Սեպտեմբերի 8 ծնունդներ Կատեգորիա:1971 ծնունդներ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի կինոռեժիսորներ Կատեգորիա:Ամերիկացի կինոռեժիսորներ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի դերասաններ Կատեգորիա:Ամերիկացի կոմպոզիտորներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի պրոֆեսիոնալ ըմբշամարտիկներ
Անտոն Կոբերգեր
Անտոն Կոբերգեր (Anton Koberger, նույնպես Koburger, Coberger, Coburger,, հայտնի գերմանացի տպիչ, Ինկունաբուլաների դարաշրջանի հրատարակիչ և գրքավաճառ։
Կենսագրություն
Անտոն Կոբերգերը ծնվել է Նյուրնբերգցի հացթուխների ընտանիքում։ Նրա վաղ տարիների, կրթության և ձեւավորման մասին չկան տվյալներ։ Կոբերգերի անունն առաջին անգամ հայտնվել է Նյուրնբերգի քաղաքային փաստաթղթերում 1464 թվականին։ 1470 թ.-ին նա ամուսնացել է Ուրսուլա Ինգրամի հետ, իսկ 1491 թ.-ին, վերջինիս մահանալուց հետո, Մարգարեթ Հոլցշուերը դարձավ Կոբերգերի կինը։ Նրա երկու կանայք սերում էին Նյուրնբերգի Պատրիկների ընտանիքներից և ծնեցին 25 երեխա, որից 13-ը վերապրել են հորը։
1470 թ.-ին Կոբերգերը հիմնեց տպագրական արհեստանոց, որը հետագայում դարձավ Եվրոպայում ամենախոշորը. 24 տպագրող մեքենաներով, որտեղ աշխատել են շուրջ 100 ենթավարպետ (տպիչներ, կոմպլեկտավորողներ, նկարիչ-ձևավորողներ)։ Այս թվերն ասված են Հովհաննես Նեյդյորֆերի «Nachrichten von den vornehmsten Künstlern und Werkleuten von Nürnberg» գրքում («Հաղորդագրություններ Նյուրնբերգի ամենահայտնի նկարիչների և աշխատողների մասին», 1546 թ.): Սակայն Գեբհարդը պնդում է, որ 24 տպագրական մեքենան չէին կարող տեղավորել Կոբերգերի Նյուրնբերգյան տանը, ուստի այս ցուցանիշը, ինչպես նաեւ 100 աշխատողների պատմությունը, հավանաբար, չափազանցված `:
Արտադրության աճի արդյունքում Կոբերգերի արհեստանոցը ձեռք է բերում մեծ նշանակություն, որը դուրս է գալիս մեկ տարածաշրջանի սահմաններից։ Նա կապ է հաստատում այլ ընկերությունների հետ և բացում իր արհեստանոցի մասնաճյուղերը ողջ Եվրոպայում (Վենետիկում, Միլանում Փարիզում, Լիոնում, Վիեննայում)։ Կոբերգերը երաշխավորում էր կանոնավոր վաճառք, հանրային գրքերի հրատարակում։ Արտադրական ծախսերի կրճատմամբ նա ձգտում էր միավորել տառատեսակն և շարվածքը ։ Բացի այդ, Կոբերգերը ուներ առնվազն երկու թղթի գործարաններ, որտեղ թուղթ էր մշակվում։
1488 թ.-ին նա «կանչվում է» Նյուրնբերգի Մեծ խորհուրդ և այդպիսով դառնում քաղաքի հայրենասերներից մեկը։ Սկսած 1504 թ.-ից, Կոբերգերը հիմնականում զբաղվում է գրքի առևտրով։ Գրքերի հրատարակումը նա հանձնարարում է օտարերկրյա ընկերություններին։
Աշխատանքներ
Կոբերգերը, առաջին հերթին տպագրել է լատիներեն, աստվածաբանական, փիլիսոփայական, կանոնական և իրավական գրքեր։ Նա նաև հրապարակել է պատմական աշխատանքներ (օրինակ, Վիտեե պոնտատում Բարտոլոմեո Պլատինա, եկեղեցական աշխատանքներ (1485 թ., Միսսելե Ռատզեբուրգեն 1493 թ.) և Աստվածաշունչ։ Դասական և հումանիստական գրականություն տպագրվել է հազվադեպ։
Կոբերգերի տպարանում գերմաներեն տպագրված հրատարակությունները այնքան էլ շատ չեն, բայց նշանակալի են։ Նրանցից կարևորներից մեկը 1483 թ.-ին հրապարակված երկհատոր Աստվածաշունչն է, այսպես կոչված`Koberger (Koburger)-Bibel: Այն տպագրված է Շվաբահերի կողմից և ձևավորված փայտե փորագրություններով (Kölner niederdeutschen Bibel): Ֆրանցիսկացի Շտեֆան Ֆրիդոլինի Schatzbehalter-ը (ամբողջական անունը «Փրկության և հավերժական երանության բնօրինակների գանձարան կամ հավաքածու») Աստվածաշնչյան ակնարկ է 96 «Էջի» չափով փայտե գրավյուրաներից և նույնպես համարվում է Կոբգերերի արհեստանոցի կարևորագույն աշխատանքներից մեկը։
Ֆրիդոլինի գիրքը նկարազարդելու համար Կոբերգերը ներգրավեց Նյուրնբերգցի Մայքլ Վոլգեմուտին։ Տպագրիչի և նկարչի միջև համագործակցությունը շարունակվեց. Վոլգեմուտը և նրա խորթ որդին Վիլհելմ Պլեյդենվուրֆի հետ աշխատում էին Հարթման Շեդելի «Նյուրնբերգյան քրոնիկի» վրա ։ Այս հրատարակության համար կատարվեց (գերմաներեն և լատիներեն) իրականացվել է 1809 փայտե փորագրություն (գրավյուրա)։
Բացառիկ աշխատանք է համարվում «Ապոկալիպսիսը» (1498 թ.), մի ամբողջ էջում տասնհինգ գրավյուրաներով` կատարված Ալբրեխտ Դյուրերի կողմից։ Աշխատանքը այս հրատարակության վրա նկարիչին լայն ճանաչում բերեց հայրենի քաղաքից դուրս։ Կոբերգերի տպարանում տպագրվել են նաև գերմանալեզու «Arzneibuch»-ը (1477 թ.) և «Heiligenleben oder die Schwäbische Chronik»- ի երկու հատորանոց հրատարակությունը։
Ծանոթագրություններ
Կատեգորիա:Գերմանացի տպագրիչներ Կատեգորիա:Գերմանացի նկարիչներ Կատեգորիա:Գերմանացի հրատարակիչներ Կատեգորիա:Գերմանացի ոսկերիչներ
Գերվասիա Վարդանյան
Կենսագրություն
1950 թվականին ավարտել է Երևանի գեղարվեստի ուսումնարանը, 1956 թվականին՝ Երևանի գեղարվեստա-թատերական ինստիտուտը։ Վարդանյանի բազմաժանր գեղանկարչական գործերին բնորոշ է վառ կոլորիտը։ 1956 թվականից մասնակցել է ցուցահանդեսների։ Գործերից են՝ «Կենդանաբանական այգում», «Քաջարանի բաց հանքերում», «Ձուլողը», «Անձրևից հետո», «Կոլտնտեսուհու դիմանկարը», «Հորատողները» ։
Գերվասիա Վարդանյանի ստեղծագործություններից գտնվում են Հայաստանի նկարիչների միության ֆոնդերում և մասնավոր հավաքածուներում
Ծանոթագրություններ
Կատեգորիա:Հայ նկարիչներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:ՀԽՍՀ վաստակավոր նկարիչներ
Պրադամանո
Պրադամանո (Pradamano), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 3479 մարդ 2008 թվականի մարդահամարի տվյալների, բնակչության խտություն՝ 185 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 33040։ Հեռախոսային կոդ՝ 0432։
Կոմունայի հովանավորն է Հռոմի Սուրբ Սեսիլիան։ Տոնը նշվում է նոյեմբերի 22-ին։
Ժողովրդագրություն
Բնակչության թվաքանակի փոփոխությունները
Չիուաուա (նահանգ)
Չիուաուա (Chihuahua,, պաշտոնական անվանումը՝ Չիուաուայի ազատ և ինքնիշխան նահանգ (Estado Libre y Soberano de Chihuahua), Մեքսիկայի 31 նահանգներից մեկն է, Դաշնային օկրուգի հետ միասին համալրում են Մեքսիկայի վարչական կազմը։ Ունի 67 համայնք, մայրաքաղաքը՝ Չիուաուա (քաղաք)։
Տվյալներ
Նահանգը գտնվում է Հյուսիս-արևմտյան Մեքսիկայում։ Արևմուտքում սահմանակից է Սոնորա նահանգին, հարավ-արևմուտքում՝ Սինալոային, հարավում՝ Դուրանգոյին, արևելքում՝ Կոաուիլային, հյուսիսում և հյուսիս-արևելքում՝ ԱՄՆ-Մեքսիկա սահմանին՝ Նյու Մեքսիկո նահանգին և Տեխասին։
Տարածքով Մեքսիկայի ամենամեծ նահանգն է, զբաղեցնում է 247,455 կմ 2, ավելի մեծ է, քան ՄԹ։ Այս նահանգը հաճախ անվանում են El Estado Grande («Մեծ նահանգ»)։
Կրթություն
Համաձայն Instituto Nacional de Estadística, Geografía e Informática (INEGI) տվյալների՝ 15 տարեկանից բարձր բնակչության 95,6 % կարողանում են կարդալ և գրել իսպաներեն, 8-14 տարեկան երեխաների 97,3%-ը նույնպես կարդում և գրում է իսպաներեն, 6-14 տարեկանների 93,5 %-ը հաճախում են կրթական հաստատություններ։
Բարձրագույն ուսումնական հաստատություններից են՝
Հանցագործություններ
Արևմտյան կիսագնդի սպանությունների ամենաբարձր թիվը Չիուաուայում է՝ 100 000 մարդուց՝ 134։ Վերջին տարիներին Խուարես քաղաքը նարկոկարտելների ամենաթեժ բախումների վայրն է ։
Աշոտ Սուքիասյան (նկարիչ)
Աշոտ Գրիգորի Սուքիասյան, հայ գեղանկարիչ։
1937 թվականին ավարտել է Լենինգրադի Իլյա Ռեպինի անվան գեղարվեստի ակադեմիան։ 1938 թվականից մասնակցել է ցուցահանդեսների։ Երկար տարիներ զբաղվել է մանկավարժությամբ։ 1971 թվականին Երևանում բացել է անհատական ցուցահանդես։ Ապրել և ստեղծագործել է Մոսկվայում։ Գործերից են՝ «Անասնաբուծական կոլտնտեսությունում», «Կարմիր սայլեր», «Հայրենի դաշտեր», «Աշխատանքը կոլտնտեսությունում» ։
Մատենագրություն
Աշոտ Սուքիասյան, Կատալոգ, Երևան, 1972 թ.։
Ծանոթագրություններ
Կատեգորիա:Հայ նկարիչներ Կատեգորիա:Հայ գեղանկարիչներ Կատեգորիա:Սանկտ Պետերբուրգի գեղարվեստի ակադեմիայի շրջանավարտներ
In the Lonely Hour
«In the Lonely Hour», անգլիացի երգիչ Սեմ Սմիթի դեբյուտային ստուդիական ալբոմը։ Մեծ Բրիտանիայում այն թողարկվել է 2014 թվականի մայիսի 26-ին Capitol UK և Method Records լեյբլներում։ ԱՄՆ-ում այն թողարկվել է հունիսի 17-ին Capitol Records America լեյբլում։ Ալբոմն աջակցում են «Money on My Mind» և «Stay with Me» սինգլները, որոնք գլխավորել են բրիտանական չարթը։ Հետագայում այն դարձել է համաշխարհային հիթ, ընդգրկվելով 20 երկրների չարթերի թոփ 10-ում, ներառյալ ամերիկյան չարթի երկրորդ հորիզոնականում։ Ալբոմի երրորդ` «I’m Not the Only One» սինգլը զբաղեցրել է բրիտանական չարթի երրորդ հորիզոնականը և ամերիկյան չարթի հինգերորդ հորիզոնականը։ Ալբոմի դելյուքս հրատարակությունում ավելացել են հինգ բոնուսային երգեր, ներառյալ Disclosure խմբի «Latch» և Naughty Boy-ի «La La La» սինգլները, որոնցում առկա է Սմիթի վոկալը։
Երբ թողարկվեց «In the Lonely Hour»-ը, քննադատները հիմնականում դրական արձագանքեցին ալբոմին, շատերը բարձր գնահատեցին Սմիթի վոկալը, սակայն քննադատեցին երգերի տեքստերը։ Ալբոմն ամբողջ աշխարհում առևտրային հաջողության հասավ, գլխավորելով Ավստրալիայի, Իռլանդիայի, Նոր Զելանդիայի, Հարավային Աֆրիկայի, Շվեդիայի և Մեծ Բրիտանիայի չարթերը։ Այն առաջադրվել է Գրեմմիի 57-րդ մրցանակաբաշխության «Տարվա ալբոմ» և անվանակարգում և հաղթել է «Լավագույն փոփ վոկալային ալբոմ» անվանակարգում։ Այն նաև առաջադրվել է Brit Awards մրցանակաբաշխության «Տարվա ալբոմ» անվանակարգում։
Ալբոմը վերաթողարկվել է 2015 թվականի նոյեմբերին` «In the Lonely Hour (Drowning Shadows Edition)» անվամբ, որում ներկայացված են 12 նոր երգեր, ներառյալ Disclosure-ի Omen սինգլը, (որում առկա է Սմիթի վոկալը), «Lay Me Down» երգի «Comic Relief» տարբերակը Ջոն Լեջենդի մասնակցությամբ, և Ուիթնի Հյուսթոնի «How Will I Know» և Էմի Ուայնհաուսի «Love Is a Losing Game» երգերի քավեր տարբերակները։
Հավաստագրումներ և վաճառքներ
!scope="row"| South Korea
Ծանոթագրություններ
Կատեգորիա:2014 ալբոմներ Կատեգորիա:Սեմ Սմիթի ալբոմներ
Ռաստաշանսկիների կալվածատուն
Ռաստաշանսկիների կալվածատուն (Усадьба Расташанских), թանգարան, հուշագեղարվեստական ցուցադրություն` նվիրված խորհրդային և ռուս դերասան, երգիչ, Յուրի Ռաստաշանսկուն և նրա նկարչական հավաքածուին։ Կալվածատունը գտնվում է Ռոստովի մարզի Նեկլինովսկի շրջանի Պետրուշինո գյուղում։
Թանգարանի ֆոնդ
Թանգարանի գեղանկարչական նյութերի ֆոնդում պահպանման ավելի քան 150 միավոր է, այդ թվում` խորհրդային գեղանկարչության այնպիսի վարպետների գործեր, ինչպիսիք են Ի. Վ. Ռադոմանը, Ա. Ե. Ստրելովը, ինչպես նաև փորագրանկարներ և գրաֆիկական աշխատանքներ։
Ձեռագրավավերագրական ֆոնդը ներառում է Յուրի Ռաստաշանսկու նոթատետրերն ու սևագրությունները, ազդագրեր, լուսանկարներ, դերասանի ստեղծագործական կյանքի մասին հոդվածներ մամուլում։
Ռաստաշանսկիների ընտանիքի ֆոնդը ներառում է պահպանման ավելի քան 1000 միավոր, այդ թվում` ֆոտոարխիվ, տեսագրություններ և ձայնագրություններ։ Դրա մեջ մտնում են փաստաթղթեր, նամակներ, ընտանիքի անդամների ձեռագրեր։
Այցելություն
Թանգարանը գտնվում է գյուղ Պետրուշինո, Ստախանովի փողոց, տուն 28 հասցեով։ Այցելությունը` ըստ նախնական պայմանավորվածության ։
Հղումներ
Կատեգորիա:Ռոստովի մարզի թանգարաններ Կատեգորիա:Ռոստովի մարզի Նեկլինովսկի շրջան
Քարտեզ (այլ կիրառումներ)
Քարտեզ կարող է.
Դանգ
Դանգ, Կիլիկիայի թագավորության պետական պետական մետաղադրամներից մեկը ։
Թագավորության ժամանակաշրջանի մետաղադրամները բավականին շատ են և հասել են մեզ համեմատաբար մեծ քանակով։ Կիլիկյան Հայաստանի պետության թողարկումներից հայտնի են արծաթե, բիլոնե, պղնձե և սահմանափակ քանակով ոսկե դրամներ։ Ոսկե դրամները կոչվել են դահեկան, արծաթե դրամները՝ դրամ, թագվորին, իսկ պղնձե դրամները՝ դանգ, քարտեզ, փող ։
Ծանոթագրություններ
Կատեգորիա:Հայաստանի պատմական դրամական միավորներ Կատեգորիա:Կիլիկյան Հայաստանի տնտեսություն
Կարի արդյունաբերություն
Հայաստանում դերձակությունը միջին դարերում կենտրոնացած էր քաղաքներում։ Բնակչության վերնախավերը՝ ավատատերերն ու հոգևորականությունը, հիերարխիայի մեջ գրաված իրենց դիրքին համեմատ, հագնում էին հատուկ և որոշակի գործվածքից զգեստներ, որ կարում էին պալատական և վանքապատկան դերձակները, մյուսները պատվիրում էին արհեստավորներին։ 19-րդ դարի սկզբին Երևանում և Ալեքսանդրապոլում (այժմ՝ Գյումրի) կար կարի մոտ 25 արհեստանոց։ Տարածված էր տնային պատվերների սիստեմը։ Կարի ֆաբրիկային արտադրություն ստեղծվեց երկրում խորհրդային ռեժիմի հաստատվելուց հետո՝ սկզբում արհեստագործական կոոպերացիայի ու տեղական, ապա՝ պետության թեթև արդյունաբերության համակարգում։ 1926-1940 թվականներին գործարկվեցին Երևանի կարի առաջին («Հայկարարդ»), «Կրասնի շվեյնիկ», «Գարուն» արտադրական միավորման գլխամասային, Լենինականի, Կիրովականի (այժմ՝ Վանաձոր) Ստեփան Շահումյանի անվան կարի ֆաբրիկաները։ Ետպատերազմյան տարիներին բարձրարտադրողական տեխնիկայով հագեցած նոր ձեռնարկություններ կառուցվեցին Քանաքեռում, Կամոյում (այժմ՝ Գավառ), Ալավերդում Չարենցավանում։ Ըստ Հայկական սովետական հանրագիտարանի, ՀԽՍՀ կարի արդյունաբերությունը 1978 թվականին թողարկել է 201, 5 հազար ԽՍՀՄ ռուբլու համախառն արտադրանք։
Կատեգորիա:Թեթև արդյունաբերություն
Մանրուք (պատմվածք)
Մանրուք (Мелюзга), Անտոն Չեխովի պատմվածքներից, գրել է 1885 թվականին։
Սյուժե
Չինովնիկը, Զատկի նախօրեին ուտիճներով զբաղվող իր գրասենյակում նստած, մտորում է, թե ինչ կարող է անել այս աշխարհում (գողանալ ավելի շատ գումար, կամ գուցե ինչ-որ մեկի մասին հայտնել ոստիկանությանը), բայց եզրակացնում է, որ նման գործողությունները վեր են իր ունակություններից։ Իր ինքնագնահատականից նողկալով` նա սպանում է ուտիճ, որից հետո իրեն «ավելի լավ է զգում»։
Այս պատմվածքում Անտոն Չեխովն առաջ է բերում մարդու ներքին անազատության թեման, որն ընդգծում է հենց հերոսի ազգանունը։ Նեվիազիմովը հասկանում է, որ ուտիճ կարող է անել այն, ինչ ուզում է, իսկ ինքը պետք է նստի տոթ գրասենյակում և ենթարկվի ընկերության սահմանած կարգ ու կանոնին։ Հեղինակային մեկնաբանություններից երևում է, որ հերոսը ցանկանում է այլ կյանք.
Նեվիրազիմովը ստիպված էր ենթարկվել հանգամանքներին, և նրա մոտ մեծանում էին զայրույթն ու ատելությունը։
Պատմվածքը ծավալով մեծ չէ, բայց բովանդակությունը ուսումնական նպատակներով վերլուծվում է ռուսական դպրոցների դասարաններում ։
Արտաքին հղումներ
Կատեգորիա:1885 պատմվածքներ Կատեգորիա:Անտոն Չեխովի ստեղծագործություններ
Բատիկ
Բատիկ, կտորը գունավորելու ձեռքի տեխնիկա` ռեզերվի կիրառմամբ։
Տարբեր տեսակի կտորների համար (մետաքս, բամբակ, բուրդ, սինթետիկ) կիրառվում է կտորին համապատասխան ներկ։ Հստակ գծերի ստացման համար կտորն ամրացվում է հատուկ ամրակներով, որը կոչվում է ռեզերվ (ռեզերվացված կազմ պարաֆինի, բենզինի կամ ջրային հիմքի վրա` կապված ընտրված տեխնիկայից, կտորից և ներկերից)։
Բատիկի տեխնոլոգիան հնուց ի վեր կիրառել են Ինդոնեզիայի, Հնդկաստանի ժողովուրդները ։ Եվրոպայում սկսվել է գործածվել 20-րդ դարից։
Ծագում
Բատիկ բառը (batik) ինդոնեզերեն բառ է, որ թարգմանաբար նշանակում է մոմի կաթիլ ։ Մեմբատիկ (membatik) բառը նշանակում է նկարել, ծածկել կաթիլներով։ Բատիկի տեխնիկան հիմնված է այն բանի վրա, որ պարաֆինը ռեզինե սոսինձ է։ Որոշ խեժեր և լաքեր, որոնք քսվում են կտորին, չեն թողնում, որ ներկը ներծծվի, կամ, ինչպես նկարիչներն են ասում, ներկից ռեզերվացնում են կտորի առանձին հատվածներ։
Տեխնոլոգիա
Կան բատիկի մի քանի տեսակներ` տաք, սառը, ազատ նախշանկարում։ Դրանք տարբերվում են կտորի ռեզերվացման եղանակով։ Բատիկի եղանակով ներկվում են նաև գործած և պտտած կտորները։
Տաք բատիկ
Տաք բատիկի պարագայում որպես ռեզերվ օգտագործվում են մոմանյութեր։ Դրանք քսում են հատուկ գործիքի օգնությամբ, որը կոչվում է չանտինգ ։ Մոմանյութով ծածկված մասերը չեն ներծծում ներկը, ինչպես նաև սահմանափակում են դրա տարածումը։ Եղանակը կոչվում է տաք բատիկ, քանի որ մոմանյութը կիրառվում է տաք, հալված վիճակում։ Այս մեթոդը հիմնականում օգտագործվում է բամբակե գործվածքների դեպքում։ Աշխատանքն ավարտելուց հետո կտորի մակերեսին եղած մոմանյութերը հեռացվում են։ Նախշանկարման էֆեկտը ստացվում է ներկը շերտ առ շերտ տարածելու շնորհիվ։
Սառը բատիկ
Սառը բատիկը, որ կոչվում է նաև եվրոպական, հիմնականում կիրառվում է մետաքսի համար, չնայած կարող է կիրառվել նաև այլ տեսակի կտորների համար։ Սառը բատիկի տեխնիկայում օգտագործում են անիլինի հիմքով երկեր։ Այս դեպքում ռեզերվի դեր է կատարում հատուկ նյութը։ Այն կարելի է պատրաստել տնային պայմաններում, բայց կան նաև պատրաստի ռեզերվներ։ Սովորաբար կիրառում են թանձր` ռեզինային, և հեղուկ` բենզինի հիմքով։ Կան ինչպես գունավոր, այնպես էլ անգույն ռեզերվներ։ Սառը ռեզերվը տարածվում է կա'մ հատուկ գործիքների (բենզինային ռեզերվուարով ապակե խողովակներ), կա'մ տյուբիկների օգնությամբ, որոնք երկարացված քիթ ունեն։ Որպես կանոն, սառը բատիկը պահանջում է ավելի բծախնդիր և զգուշավոր աշխատանք, քանի որ այն, ի տարբերություն բազմաշերտ տաք բատիկի, ստեղծվում է մեկ շերտով։ Սառը բատիկի տեխնիկան ավելի մեծ հնարավորություն է ստեղծում ազատ նախշանկարելու և ստեղծելու բնապատկերային դեկորատիվ աշխատանքներ։ Մեկ հպման տեխնիկան թույլ է տալիս ստեղծել աշխատանքներ, որոնք նման են թաց ջրաներկի տեխնիկային։
Ազատ նախշաներկում
Ազատ նախշաներկման տեխնիկան լայն տարածում է գտել, քանի որ այն կրում է յուրաքանչյուր նկարչի դրոշմը. աշխատանքն այս դեպքում առանձնահատուկ է և չի կրկնվում, ինչը բնորոշ է ձեռքի աշխատանքին։ Բնական մետաքսի և սինթետիկ կտորների ազատ նախշաներկումը հիմնականում իրականացվում է անիլային ներկանյութերով` երբեմն որոշ խտանյութերի կիառմամբ, ինչպես նաև լուծողական նյութերով բացված յուղաներկերով։
Ազատ նախշաներկում` աղային լուծույթի կիրառմամբ
Այս եղանակի էությունն այն է, որ հենքի վրա ձգված կտորը, կախված նկարի բնույթից, կա'մ ներծծում են աղի ջրային լուծույթով և չորանալուց հետո ներկում, կա'մ նախշազարդումը կատարում են աղային լուծույթ պարունակող ներկերով։ Սրա շնորհիվ սահմանափակվում է ներկի ծորելը կտորի վրայով, հնարավորություն է տալիս նկարը ստանալ ներկը ազատ քսելու շարժումների միջոցով` փոփոխելով նկարազարդման տեսքն ու գույնի հագեցվածության աստիճանը։ Այս եղանակը կարելի է համադրել սառը բատիկի եղանակին։ Դրա համար նկարի որոշ հատվածներ մշակվում են ազատ նախշաներկման եղանակով` գրաֆիկական պատկերի ստացմամբ, իսկ ֆոնային ծածկույթը տարածվում է ռեզերվով սահմանափակված տարածքում։
Սիբորի տեխնիկա
Ծալավոր բատիկը կոչվում է սիբորի։ Եթե ավելի ճիշտ, սիբորին, ինչպես նաև նրա տարատեսակները, օրինակ` տայ-դայը, բատիկի տեսակներ չեն։ Սա ռեզերվային նկարազարդման այլ տեսակ է։ Այս դեպքում արդյունքը ստացվում է ծալքերով ներկելով։ Սիբոնի տեխնիկայում պատկերն ավելի կանխատեսելի է, քանի որ կտորը ծալվում է համապատասխան եղանակով։ Այս տեխնիկան ունի ճապոնական արմատներ։
Բանդան տեխնիկա
Հանգուցավոր բատիկի (բանդան) տեխնիկան տայ-դայի հնդկական տարբերակն է։ Նրա տարատեսակներից մեկը` պլանգին, տարածված է եղել Հնդկաստանում։ Չներկված կտորը նախշի սխեմայով ծածկել են փոքր հանգույցներով` ամուր կապելով թելով։ Այնուհետև կտորը ներկել են և հեռացրել թելերը։ Արդյունքում ստացվել է սպիտակ պուտերով նախշ։ Անհրաժեշտության դեպքում այս եղանակով կտորը ներկվել է մի քանի անգամ` հեռացնելով նոր հանգույցները և ավելացնելով նորերը։
Մեր օրերում հանգուցավոր ներկումը ենթադրում է ավելի պարզ եղանակներ, օրինակ` շրջանաձև նախշը։ Չոր կտորի ներկման դեպքում ստացվում են ավելի հստակ սահմանագծեր, իսկ եթե կտորը խոնավ է` ավելի մեղմ։
Գրականություն
Կատեգորիա:Դեկորատիվ-կիրառական արվեստ Կատեգորիա:Գործվածքներ Կատեգորիա:Մարդկության բանավոր և ոչ նյութական ժառանգության գլուխգործոցներ
Հագեցած գոլորշի
Հագեցած գոլորշի, հագեցնող գոլորշի, հեղուկի կամ պինդ մարմնի հետ թերմոդինամիկական հավասարակշռության մեջ գտնվող, քիմիական նույն բաղադրության գոլորշի։ Տվյալ ջերմաստիճանում հագեցած գոլորշու ճնշումն ամենամեծն է։ Հագեցած գոլորշու ճնշումն ու խտությունը մնում են անփոփոխ այն բանի շնորհիվ, որ նյութը մի ագրեգատային վիճակից (ֆազից) անցնում է մյուսին։ Հեղուկի կախված կաթիլներ չպարունակող հագեցած գոլորշի կոչվում է չոր, իսկ պարունակողը՝ խոնավ։ Չոր հագեցած գոլորշու վիճակն անհավասարակշիռ է, քանի որ նրանից ջերմության քանակ խլելու դեպքում այն մասնակիորեն կոնդենսացվում և փոխարկվում է խոնավ գոլորշու, իսկ ջերմության քանակ հաղորդելու դեպքում դառնում է գերտաքացած։ Հագեցած գոլորշու ճնշման ջերմաստիճանից կախման կորը միաժամանակ արտահայտում է հեղուկի եռման ջերմաստիճանի կախումը ճնշումից։ Ջերմաստիճանի բարձրացմանը զուգընթաց հագեցած գոլորշու խտությունն աճում է, իսկ հեղուկինը՝ նվազում։ Հեղուկ-գոլորշի համակարգում հագեցած գոլորշու ճնշումը կախված է ֆազերի բաժանման սահմանային մակերևույթի ձևից։
Սենթ Լուիս 2016 (շախմատային մրցաշար)
Սենթ Լուիս 2016 (Sinquefield Cup), շախմատային մրցաշար, անցկացվել է 2016 թ. օգոստոսի 5-ից 16-ը։
Samsung Galaxy S20/20+/20 Ultra
Samsung Galaxy S20, ֆաբլեթների շարքին պատկանող սմարթֆոն մշակված և թողարկված Samsung Electronics-ի կողմից, դասվում է Galaxy S-ի շարքին ։ Սմարթֆոնը համարվում է Galaxy S10-ի հաջորդը և այն ցուցադրվեց Samsung's Galaxy Unpacked միջոցառման ընթացքում 2020 թվականի փետրվարի 11-ին  ։
S20 շարքը բաղկացած է Galaxy S20 և Galaxy S20+ մոդելներից, որոնք իրարից տարբերվում են էկրանի չափերով, ինչպես նաև կա ավելի հզոր մոդելը, որը կրում է Galaxy S20 Ultra անունը ։ Նախորդ մոդելից հիմնական տարբերությունն այն է, որը այս սմարթֆոնի էկրանի թարմացումների հաճախականությունը հասել է 120 Հց և կատարելագործվել է տեսախցիկների համակարգը, այս մոդելը ունակ է նկարել 8K տեսահոլովակ, ինչպես նաև ունակ է կատարելու 30-100x պատկերի մեծացում կախված մոդելից ։
Սենթ Լուիս 2016 (շախմատային մրցաշար)
Մրցանակներ
Մրցանակային ֆոնդը կազմել է 300 000 դոլար.
Հղումներ
Կատեգորիա:Սենթ Լուիսի մրցաշարեր Կատեգորիա:Լևոն Արոնյանի մասնակցությամբ մրցաշարեր
Դուկա դˈԱոստա կամուրջ
Դուկա դˈԱոստա կամուրջ (Ponte Duca d'Aosta), կամուրջ Իտալիայի մայրաքաղաք Հռոմում։ Հատում է Տիբեր գետը։ Կապում է Ֆլամինիո բուլվարը Լաուրո Դե Բոսիս հրապարակին Ֆլամինիո և Դելլա Վիտտորիա շրջաններում։
Նկարագրություն
Կամուրջը նվիրված է Աոստայի երկրորդ դուքս էմանուելե Ֆիլիբերտո Սավոյային։ Կամուրջը նախագծել է ճարտարապետ Վինչենցո Ֆասոլոն։ Շինարարությունը սկսվել է 1939 թվականին և ավարտվել 1942 թվականին։
Samsung Galaxy S20/20+/20 Ultra
ԱՄՆ-ում սմարթֆոնը հանվեց վաճառքի մարտի 6-ին, իսկ Եվրոպայում սմարթֆոնը հասանելի դարձավ մարտի 13-ին ։ Galaxy S20, S20+ և S20 Ultra-ի գները սկսում է՝ $999, $1199 և $1399։
Դուկա դˈԱոստա կամուրջ
Նկարագրություն
Կամուրջը երկաթբետոնե կառույց է, ունի մեկ կամար։ Երկարությունը կազմում է 220 մետր, իսկ լայնությունը՝ 30 մետր։ Կամարի երկարությունը 100 մետր է։ Կամրջի երկու ծայրերում տեղադրված են սյուներ, որոնց ճակատամասերը ձևավորել է տոսկանացի քանդակագործ Վիկո Կոնսորտին։ Քանդակներում պատկերված են նաև կռվի տեսարաններ Իսոնցո, Տագլիամենտո, Սիլ և Ադիջ գետերի վրա։
Կամուրջը կապում է Ֆլամինիո շրջանը Իտալական ֆորումին։
Samsung Galaxy S20/20+/20 Ultra
Սա առաջին սմարթֆոնն է, որը ստացել է արագ լիցքավորման սերտիֆիկատ USB Implementers Forum-ի կողմից ։
Պատմություն
Սկզբնական շրջանում ընթադրվում էր, որ սմարթֆոնը կկրի հաջորդական Galaxy S11 անունը։ Սակայն 2020 թվականի հունվարին տեղի ունեցավ տեղեկության հոսք և պարզ դարձավ, որ նոր սմարթֆոնը կներկայանա Galaxy S20 անունով ։ Բացի դա, սկսվեց տարածվել նոր սմարթֆոնի տեխնիկական տվյալները, դիզայնը, անգամ պարզ դարձավ թողարկման ամսաթիվը։ Լայքեր Մաքս Ուայնբախը սմարթֆոնը ստացավ թողարկումից մեկ ամիս առաջ, և հաստատեց այն ամենը ինչը քննարկվում էր համայնքի կողմից։ Մեկնաբանները փետրվարին մոտ նշեցին, որ այն ինչ կազմակերպությունը պատրաստվում է ցուցադրել արդեն հայտնի է ։
Տեսախցիկ
Բոլոր երեք մոդելներն էլ աշխատում են Android 10 օպերացիոն համակարգով։
Արտաքին հղումներ
Կատեգորիա:Սմարթֆոններ Կատեգորիա:Անդրոիդ Կատեգորիա:Սամսունգ Կատեգորիա:Բջջային հեռախոսներ այբբենական կարգով
Ալբարետո
Ալբարետո (Albareto), քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում ։
Բնակչությունը՝ 2241 մարդ։ Բնակչության միջին խտությունը՝ 22 մարդ/կմ²։ Զբաղեցնում է 104 կմ² տարածք։ Փոստային ինդեքս՝ 43051։ Հեռախոսային կոդը՝ 0525։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Հադան
Հադան, հայաբնակ գյուղ Իրանում, Սպահանի նահանգի Փերիա գավառում։ Առաջին անգամ հիշատակվում է 1720-ական թթ.։
1970 թ.-ին ուներ 102 տուն (657 հոգի) հայ բնակիչ։ Գյուղում կա եկեղեցի (Ս. Գրիգոր, 1729), որտեղ պահվում են երկու ձեռագիր Ավետարան։ Հադան ունի դպրոց, 1950 թ.-ից՝ «Րաֆֆի» անունով գրադարան։
Կատեգորիա:Իրանի գյուղեր Կատեգորիա:Իրանի հայաբնակ գյուղեր
Ամերիկայի առաջին տպարանի տուն
Ի սկզբանե տունը կառուցվել է Հերմոնիմո դե Ագիլարի նախաձեռնությամբ 1524 թվականին և գտնվում էր նախքան իսպանացիների Մեքսիկան նվաճելը ացտեկական Տեմպլո Մայորա սրբազան տարածք համարվող հողամասի եզրին ։
Իսպանիայի թագավոր Կառլոս V-ի և Մեխիկոյի արքեպիսկոպոսի՝ Խուան դե Սումարագի թույլատրությամբ 1539 թվականին Եվրոպայից Մեխիկո է բերվել առաջին տպագրական սարքը։ Տպարանը հիմնադրվել է ավելի ուշ Զանգակների տուն (Casa de las Campanas) անունը ստացած տանը, սեվիլիացի հրատարակիչ Խուան Կրոմբերհերի և իտալացի տպագրիչ Խուան Պաբլոսի (որն այդ տպարանում աշխատել է տաս տարի՝ վաստակելով միայն ընթացիկ ծախսերի համար) համատեղ ջանքերով ։ Նրանք սկսել են եկեղեցու և փոխնախագահի հետ կապված փաստաթղթերի տպագրությունից ։ Նմանատիպ փաստաթղթերից էր «Քրիստոնեական վարդապետության համառոտ և հակիրճ շարադրանքը մեքսիկերենով» կոչվող կատեխիզիսը, որը գրել էր հենց արքեպիսկոպոսը ։
Տպարանի փակվելուց հետո տունը բազմիցս ձեռքից ձեռք է անցել և օգտագործվել է տարբեր նպատակներով ։ 17-րդ դարում այն պատկանում էր Սանտա Տորեսա դե լա Օրդեն դե լաս Կարմելաս Ռեֆորմադաս մենաստանին, ավելի ուշ՝ 18-րդ դարում, այն պատկանել է Տիրամայր Թագավորական ռազմական շքանշանին, որն օրհնում է գերությունից Մեխիկոյի բնակիչների փրկագնումը։ 1847 թվականին ամերիկյան զորքերը զբաղեցրել են տունը՝ ոչնչացնելով այնտեղ եղած արխիվները։ Տունն այդ ժամանակ պատկանում էր մի քանի քաղաքական դեմքերի, այդ թվում մեկին, ով օգտագործել է այն կահույք պահելու համար։ 20-րդ դարում այն օգտագործվել է որպես գրասենյակ, այստեղ է գտնվել նաև տպագրական ծառայություն մատուցող «Imprenta y Papelería Militar „Marte“» ընկերությունը։ Տունը ձեռքից ձեռք է փոխանցվել մինչև 1989 թվականը, երբ Մայրաքաղաքի ինքնավար համալսարանը ձեռք է բերել այն՝ նպատակ ունենալով վերականգնելու ։
Մայրաքաղաքի ինքնավար համալսարանը աշխատել է Պատմական կենտրոնի վերականգնման նախագծի հետ ՝ համագործակցելով Մարդաբանության ազգային ինստիտուտի հետ։ Առաջին հարկի մակերևույթի մոտ 82 սմ խորությունում հայտնաբերվել է ացտեկների ժամանակաշրջանի քարե օձի գլուխ։ Հնարավոր է՝ 16-րդ և 17-րդ դարերում այդ գլուխը տեսանելի է եղել շենքի բնակիչներին ։
Այժմ տունը ծառայում է որպես Մայրաքաղաքի ինքնավար համալսարանին կից շարունակական կրթության կենտրոն։ Այստեղ կան տարբեր ցուցադրական դահլիճներ, գրախանութ, կոնֆերանսների և ուսումնական պարապմունքների տարածքներ ։ 2008 թվականին տանը բացվել է գրքի թանգարան, որտեղ ցուցադրված են Մեքսիկայի որոշ հին գրքեր ։
Գրեբո Մենի
Գրեբո Մենի (Grébault-Mesnil), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 175 մարդ, բնակչության խտությունը` 67.83 մարդ/կմ²։ Բնակավայրը զբաղեցնում է 2.58 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 45 կմ արևմուտք։
Ծանոթագրություններ
Կատեգորիա:Ֆրանսիայի բնակավայրեր
Հադրոն
Հադրոններ, ուժեղ փոխազդեցությունների մասնակցող տարրական մասնիկների ընդհանուր անվանումը։ Հադրոնների դասին են պատկանում պրոտոնը, նեյտրոնը, հիպերոնները, մեզոնները, ինչպես նաև բոլոր ռեզոնանսային մասնիկները։ Ժամանակակից պատկերացումներով հադրոնները բաղկացած են քվարկներից և հակաքվարկներից։
Քարտեզ (դրամական միավոր)
Քարտեզ, Կիլիկիայի թագավորության պետական պետական մետաղադրամներից մեկը ։
Թագավորության ժամանակաշրջանի մետաղադրամները բավականին շատ են և հասել են մեզ համեմատաբար մեծ քանակով։ Կիլիկյան Հայաստանի պետության թողարկումներից հայտնի են արծաթե, բիլոնե, պղնձե և սահմանափակ քանակով ոսկե դրամներ։ Ոսկե դրամները կոչվել են դահեկան, արծաթե դրամները՝ դրամ, թագվորին, իսկ պղնձե դրամները՝ դանգ, քարտեզ, փող ։
Ծանոթագրություններ
Կատեգորիա:Հայաստանի պատմական դրամական միավորներ Կատեգորիա:Կիլիկյան Հայաստանի տնտեսություն
Պոցոնովո
Պոցոնովո  (Pozzonovo), կոմունա Իտալիայում՝ Վենետո մարզի Պադովա գավառում ։ Սահմանակից է Անգվիլարա Վենետա, Բոարա Պիզանի, Մոնսելիչե, Սոլեզինո, Ստանգելլա, Տրիբանո համայնքներին ։
Բնակչությունը՝ 3.538 մարդ։ Բնակչության միջին խտությունը՝ 147 մարդ/կմ²։ Զբաղեցնում է 24 կմ² տարածք։ Փոստային ինդեքս՝ 35020։ Հեռախոսային կոդ՝ 0429։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Հազարջրիբ
Հազարջրիբ, հայաբնակ գյուղ Իրանում, Փերիա գավառի Գորջի գավառակում։ Բնակիչները բերվել են Արևելյան Հայաստանից 1603-ին, շահ Աբբաս I-ի բռնագաղթի ժամանակ։ XVIII դ. հիշվում է որպես եկեղեցական թեմի կենտրոն։ Հազարջրիբի Ս. Աստվածածին վանքում էր նստում թեմի առաջնորդը։ Թեմն ընդգրկում էր Փերիա, Բուրվարի գավառները, Համադան քաղաքն ու շրջակա գյուղերը։
1970 թ.-ին ուներ 117 տուն (960 շունչ) հայ բնակիչ։ Հազարջրիբի Ս. Աստվածածին եկեղեցում պահվում է երեք գրչագիր Ավետարան՝ մանրանկարներով։ 1928 թ.-ից եկեղեցուն կից գործում է դպրոց։ Գյուղը պատկանում է երեք կալվածատերերի։
Կատեգորիա:Իրանի գյուղեր
Վանկուվեր (հյուրանոց)
Հյուրանոց «Վանկուվեր» (Hotel Vancouver), բազմահարկ շենք, որը գտնվում է Վանկուվերի (Կանադա) կենտրոնում։ 1939-1972 թվականներին համարվել է քաղաքի ամենաբարձր շենքը ։ Կառուցման պահին բարձրությամբ հինգերորդ շենքն էր Կանադայում։
Պատմություն
Ստեղծողները ճարտարապետներ Ջոն Արչիբալդը և Ջոն Սկոֆիլդ են ։ Շենքն ունի 17 հարկ և 111 մ բարձրություն։ 1939 թվականի մայիսի 25-ին տեղի է ունեցել հյուրանոցի բացումը։ Ի սկզբանե պետք է կոչվեր «Բրիտանական Կոլումբիա»։ 1988 թվականին հյուրանոցը գնել է Canadian Pacific Hotels ցանցը, որը վերանվանվել է Fairmont Hotels and Resorts, իսկ հետո հյուրանոցն ստացել է Fairmont Hotel Vancouver անվանումը։
Ավելի վաղ Վանկուվեր անունը կրել են երկու այլ հյուրանոց, որոնք գտնվում էին հարևան թացղամասերում։ Մեկըգոյատևել է մինչև 1887-1916 թվականները, իսկ մյուսը՝ 1916-1939 թվականները։
Մեծ ճգնաժամի ժամանակ հյուրանոցի շինարարությունը սառեցվել է 5 տարով։ Շինարարությունը վերսկսելուց հետո շինարարությունը անցկացվել է ավրալային ռեժիմով՝ նպատակ ունենալով այն ավարտել Ջորջ 6-րդ թագավորի և Եղիսաբեթ թագուհու քաղաք այցելությանը։
Հյուրանոցը հիմնավերանորոգվել է 1989-1999 թվականներին։
Արտաքին հղումներ
Կատեգորիա:Հյուրանոցներ Կատեգորիա:Կանադայի հյուրանոցներ
Վահան Ստեփանյան (քանդակագործ)
Վահան (Վանիկ) Ստեփանի Ստեփանյան, հայ քանդակագործ։
Կենսագրություն
1948 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1954 թվականին՝ Երևանի գեղարվեստա-թատերական ինստիտուտը։ 1954 թվականից մասնակցել է ցուցահանդեսների։ Ստեղծագործել է դիմաքանդակների ժանրում։ Գործերից են՝ «Մակարյանի դիմաքանդակը», «Սարուխանյանի դիմաքանդակը», «Առաջավոր կթվորուհւ դիմաքանդակը», «Աննա Սայադյանի դիմաքանդակը» և այլն ։
Ծանոթագրություններ
Կատեգորիա:Հայ քանդակագործներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Սերգեյ Ստեփանյան
Կենսագրություն
1945 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1952 թվականին՝ Երևանի գեղարվեստա-թատերական ինստիտուտը։ 1954 թվականից մասնակցել է ցուցահանդեսների։ Գործերից են՝ «Դերասան Վան-Ֆուն-Կի», «Խաղողահավաք», «Ստեփան Շահումյան» ։
Ծանոթագրություններ
Կատեգորիա:Արտաշատ քաղաքում ծնվածներ‎ Կատեգորիա:Հայ քանդակագործներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Արտյոմ Պիվովարով
Արտյոմ Պիվովարով (Артем Пивоваров, ), ուկրաինացի երգիչ, փոփ երաժիշտ, երգահան, ձայնային պրոդյուսեր ։
Հանրապետության հրապարակ (Պրահա)
Հանրապետության հրապարակ (Náměstí Republiky), Չեխիայի մայրաքաղաք Պրահայի կենտրոնական հրապարակը, որը գտնվում է Հին քաղաքի հրապարակի արևելյան մասում։
Արտյոմ Պիվովարով
Կենսագրություն
Արտյոմ Պիվովարովը ծնվել է 1991 թվականի հունիսի 28-ին, Խարկովի շրջանի Վոլչանսկ քաղաքում։ 12 տարեկանում նա ընդունվեց երաժշտական դպրոց` կիթառի դասարան, բայց 3 ամսից դուրս եկավ դպրոցից ուսուցիչների հետ ունեցած տարաձայնությունների պատճառով։ Նա չունի երաժշտական կրթություն։ 9-րդ դասարանն ավարտելուց հետո շարունակել է ուսումը Վոլչանսկի բժշկական քոլեջում։
Հանրապետության հրապարակ (Պրահա)
Մինչև 20-րդ դարի 1916 թվականը հրապարակը կոչվել է Յոզեֆսկի հրապարակ, ապա դրանից հետո վերանվանվել է և կրել Ֆրանց Յոզեֆ II-ը անունը, ի պատիվ Չեխոսլովակիայի ազգային հերոսի։
Արտյոմ Պիվովարով
Կենսագրություն
2017 թվականին Խարկովից տեղափոխվել է Կիև։
Հանրապետության հրապարակ (Պրահա)
Նախկինում այս տարածքով անցել են տրոլեյբուսի և տրամվայի գծեր։ 1984 թվականին տրամվայի գծերը հանվել են, իսկ այդ իրադարձությունից հետո աստիճանաբար դրանք փոխարինվեցին ավտոմեքենաների ճանապարհներով և նրա շրջակայքը վերածվեց երթևեկության կենտրոնի։ Այստեղ կառուցվել է նաև մետրոյի կայարան, նախկին տրամվայի գծի տեղում։ 21-րդ դարում այս տարածքում կատարվեցին պեղումներ, որի արդյունքում հրապարակում կառուցվեց հնագիտական թանգարան։
Արտաքին հղումներ
Կատեգորիա:Պրահայի հրապարակներ
Արտյոմ Պիվովարով
Կարիերա
2011 թվականից 2012 թվականը եղել է Խարկովյան Dance Party.Dance! Dance! պարային խմբի վոկալիստը, որի հետ նա ձայնագրել է մեկ ձայնասկավառակ՝ «Бог сделал бы погромче»: 2012 թվականին ձայնագրել են առաջին ակուստիկ երգերը, տեսանյութերը շատ արագ դարձան բավական հայտնի Յություբում: Տարեվերջին նա հեռացավ խմբից։
2013 թվականի ապրիլի 1-ին թողարկեց իր «Космос» ալբոմը։ Արտյոմը ակտիվորեն շրջագայում է ԱՊՀ երկրներով՝ մասնակցում փառատոների։ Ալբոմի ստեղծման համար թողարկվեցին «Родная» և «Легче» տեսահոլովակները։
2014 թվականին թողարկել է չորս սինգլեր, այդ թվում ուկրաիներեն առաջին երգը՝ «Хвилини»: Թողարկվեց նաև «Океан» երգի տեսահոլովակը։
2015 թվականին թողարկվեց «Мы молоды» երգի տեսահոլովակը, որը երկրորդ ալբոմի սկիզբն էր։ Գարնանը թողարկվեցին երկու դուետներ՝ «Выдыхай» Անդրեյի հետ և «Зачем» երգը Ներվի խմբի հետ։ Երկու երգերի համար նկարահանվել են տեսահոլովակներ։ Օգոստոսի 20-ին թողարկվեց «Океан» ալբոմը, որը բարձր գնահատականի արժանացավ երաժշտագետ Իգոր Պանասովի կողմից ։ Մի քանի օր անց, ալբոմի թողարկումից հետո, ստեղծվեց «Собирай меня» երգի տեսահոլովակը։
2015 թվականից սկսած Պիվովարովը սկսեց հանդես գալ որպես ձայնային պրոդյուսեր, համագործակցելով այնպիսի արտիստների հետ, ինչպիսիք են` KAZAKY-ը, Ռեգինա Տոդորենկոն, Դանտեսը, Միշա Կրուպին, Աննա Սեդոկովան, Տանյա Վորզևան, Dside Band-ն և Play խմբի հետ ։
2016 թվականի վերջին Արտյոմը սկսեց աշխատել երրորդ ալբոմի վրա։ Ռեփեր Մոտի հետ միասին ձայնագրեցին «Муссоны» երգը, որը iTunes-ում բավական բարձր հորիզոնական էր զբաղեցնում։
2017 թվականի մարտին Արտյոմը թողարկեց «Кислород» երգը, որը Յություբում ունի ավելի քան յոթ միլիոն դիտում։
Արտյոմը չի թաքցնում, որ ընկերուհի ունի, նաև նշում է, որ այդ աղջիկը իր թիմից է։
Արտաքին հղումներ
Կատեգորիա:Ուկրաինացի երգիչներ Կատեգորիա:Փոփ երաժիշտներ Կատեգորիա:Ուկրաինացի երգահաններ
Հարություն Աբրահամյան (ֆուտբոլիստ)
Հարություն Լավրենտիի Աբրահամյան, հայ և խորհրդային նախկին ֆուտբոլիստ, Հայաստանի հավաքականի դարպասապահ։ Կարիերայի մեծ մասն անցկացրել է Երևանի «Արարատ»-ում։
Մարզչական գործունեությունը
Աբրահամյանը 2009 թվականից «Ռահ Ախան» ակումբի դարպասապահների մարզիչն է։
Ծանոթագրություններ
Կատեգորիա:Ֆուտբոլի դարպասապահներ Կատեգորիա:Խորհրդային ֆուտբոլիստներ Կատեգորիա:Արարատի ֆուտբոլիստներ Կատեգորիա:Հայ ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Հայաստանի հավաքականի ֆուտբոլիստներ Կատեգորիա:Ապրող անձինք Կատեգորիա:Միկայի ֆուտբոլիստներ
Հազվագյուտ տարրերի հանքանյութեր
Հազվագյուտ տարրերի հանքանյութեր, միներալային ագրեգատներ, որոնք հումք են ծառայում արդի տեխնիկայի ամենատարբեր բնագավառներում կիրառվող զանազան սակավ հանդիպող տարրերի և հազվագյուտ մետաղների կորզման համար։ Որոշ բացառությամբ, հազվագյուտ տարրերը կորզվում են համալիր հանքանյութերից։
Կատեգորիա:Հանքարդյունաբերություն
Բարդի (քաղաք)
Բարդի  (Bardi), քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում ։
Բնակչությունը՝ 2459 մարդ։ Բնակչության միջին խտությունը՝ 13 մարդ/կմ²։ Զբաղեցնում է 189 կմ² տարածք։ Փոստային ինդեքս՝ 43032։ Հեռախոսային կոդը՝ 0525։ Բնակավայրի հովանավորն է Սան Ջովաննի Բատիսան։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Դաշույն (մ.թ.ա. 13-12-րդ դարեր, Արթիկ)
Դաշույն, մ.թ.ա. 13-12-րդ դարերում Արթիկում հայտնաբերված սեպաձև շեղբով միաձույլ դաշույն, որը ներառված է Հայաստանի պատմության թանգարանի հավաքածուում 2346-331 համարի ներքո։
Նկարագրություն
Երկսայր դաշույնը երկու երեսից զարդարված է ակոսներով, որոնց միջև գալարվող օձի մեկական ռելիեֆներ են։ Դաշույնը պատրաստված է տեխնիկական բարդ եղանակով՝ երկգույն մետաղի օգտագործումով (դեղին մակերեսի վրա ընդելուզված են կարմրագույն պղնձե ռելիեֆներ)։ Շեղբի վերին՝ լայնացող մասում փորագրված է վազող պարույր։ Դաստակը խողովակաձև է՝ կիսագնդաձև գլխիկով։ Գլխիկի վրա՝ եռանկյունաձև միջնորմապատերով առանձնացված հատվածներում, պահպանվել են փայտյա ներդիրներ :
Աղբյուրներ
.
Կատեգորիա:Հայաստանի պատմության թանգարանի նմուշներ Կատեգորիա:Հնագիտական գտածոներ
Արսեն Թումանյան
Արսեն Ռաֆայելի Թումանյան, հայ ճարտարագետ-ֆիզիկոս, տեխնիկական գիտությունների դոկտոր (1982)։
Կենսագրություն
1959 թվականին ավարտել է Երևանի պոլիտեխնիկական ինստիտուտը։ 1984 թվականից ԵՖԻ արագացուցիչների բաժնի վարիչն է ։
Աշխատանքները վերաբերում են լիցքավորված մասնիկների փնջերի ֆիզիկային և այդ մասնիկների արագացման տեխնիկային։ Մասնակցել է Երևանի էլեկտրոնային օղակաձև արագացուցիչի ստեղծման և շահագործման աշխատանքներին։ Զբաղվել է սինքրոտրոնի մագնիսական և արտածման համակարգերի մշակման, լիցքավորված մասնիկների փնջերի ինտենսիվության բարձրացման, մասնիկների արագացման շարժընթացների ավտոմատացման խնդիրներով։
Ծանոթագրություններ
Կատեգորիա:Հայ ճարտարագետներ Կատեգորիա:Հայ ֆիզիկոսներ Կատեգորիա:ՀՊՃՀ շրջանավարտներ Կատեգորիա:Տեխնիկական գիտությունների դոկտորներ
Վարսենիկ Սոսյան
Ծանոթագրություններ
Կատեգորիա:Ագարակ գյուղում ծնվածներ Կատեգորիա:Հայ քանդակագործներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Գրեկուր
Գրեկուր (Grécourt), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 24 մարդ, բնակչության խտությունը` 10.26 մարդ/կմ²։ Բնակավայրը զբաղեցնում է 2.34 կմ² տարածք։
Աշխարհագրություն
Գտնվում է Փարիզ քաղաքից 110 կմ հյուսիս-արևելք, Ամյեն քաղաքից 55 կմ արևելք։
Տնտեսություն
2010 թվականին ուներ 15 աշխատունակ (15-64 տարեկան) բնակիչ, որոնցից ակտիվ էին 12-ը, իսկ ոչ ակտիվները` 3։ Ակտիվության ցուցանիշը կազմում է 80,0 %։ 12 աշխատունակ մարդկանցից աշխատել է 11 անձ (7 տղամարդ և 4 կին)։ Գործազուրկ են եղել 1 անձ (0 տղամարդ և 1 կին)։ 3 անաշխատունակներից 0-ը եղել են աշակերտներ կամ ուսանողներ, 1-ը` թոշակառուներ, իսկ 2-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ստեփան Սողոմոնյան
Ստեփան Սամսոնի Սողոմոնյան, հայ թատերական նկարիչ։
Կենսագրություն
Ստեփան Սողոմոնյանը ծնվել է Արմավիրի մարզի Նալբանդյան գյուղում 1928 թվականին։ 1953 թվականին ավարտել է Երևանի գեղարվեստա-թատերական ինստիտուտը։ Մասնակցել է «Անձամբ ճանաչում եմ» ֆիլմի ձևավորման աշխատանքներին ։
Վահան Սողոմոնյան
Վահան Մանուկի Սողոմոնյան (1939, Թավրիզ), հայ քանդակագործ։
Կենսագրություն
Վահան Սողոմոնյանը ծնվել է 1939 թվականին Թավրիզում։ 1964 թվականին ավարտել է Երևանի գեղարվեստա-թատերական ինստիտուտը։ Գործերից են՝ «Ստեփան Շահումյան», «Լուսաբաց», «Մելանխոլիա» ։
Ծանոթագրություններ
Կատեգորիա:Հայ քանդակագործներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Վերա Սողոյան
Վերա Սողոմոնի Սողոյան, հայ գեղանկարիչ։
Կենսագրություն
1952 թվականին ավարտել է Կիևի գեղարվեստի ինստիտուտը։ 1953 թվականից մասնակցել է ցուցահանդեսների։ Ապրել և ստեղծագործել է Կիևում։ Գլխավոր գործերից են՝ «Երաժշտական բաժնում», «Դեպի տուն», «Երեկոն Մորիցայում», «Օդաչու Մ. Պոպվիչի դիմանկարը» ։
Ծանոթագրություններ
Կատեգորիա:Հայ նկարչուհիներ Կատեգորիա:1925 ծնունդներ Կատեգորիա:Արդվին քաղաքում ծնվածներ Կատեգորիա:Հայ գեղանկարիչներ